Lidhja Qytetare Shqiptaro-Amerikane

Lidhja Qytetare Shqiptaro-Amerikane (anglisht: Albanian American Civic League, shk. AACL) është një organizatë lobiste shqiptaro-amerikane me seli në kryeqytetin e Shteteve të Bashkuara të Amerikës, Uashington, që përfaqëson çështjet me interes për popullin shqiptar. Kjo lidhje është themeluar nga ish-anëtari i kongresit amerikan Joseph DioGuardi dhe një bord i shqiptaro-amerikanëve në vitin 1989. Që atëherë, ka lobuar në mënyrë aktive dhe efektive në kongresin amerikan për të ndikuar politikën e jashtme të Shteteve të Bashkuara në Ballkan, duke përfshirë dhe pavarësimin e Kosovës.

 Historiku 
Lidhja Qytetare Shqiptaro-Amerikane u themelua në janar të vitit 1989 nga ish-kongresmeni shqiptaro-amerikan Joseph J. DioGuardi dhe një grusht biznesmenësh shqiptaro-amerikanë që kërkuan të ndikonin në politikat e Departamentit të Shtetit të Shteteve të Bashkuara në lidhje me Ballkanin, veçanërisht me Kosovën. Gjatë viteve, organizata ka mbledhur miliona dollarë për të ndihmuar në promovimin e kauzave të saj. AACL loboi senatorë të shquar amerikanë si Claiborne Pell, Al D'Amato, Carl Levin, William Broomfield, Larry Pressler dhe më i njohuri Eliot Engel për kauzën e saj.

 Shiko edhe 

 Joseph J. DioGuardi

 Lidhje të jashtme 
 Faqja zyrtare e Lidhjes Qytetare Shqiptaro-Amerikane
 Referime 

Kategoria:Lidhja Qytetare Shqiptaro-Amerikane
Kategoria:Grupe të avokimit politik të politikës së jashtme në Shtetet e Bashkuara
Kategoria:Historia shqiptaro-amerikane
Kategoria:Organizata të krijuara në vitin 1989
Kategoria:Themelime në Shtetet e Bashkuara në 1989
Kategoria:Mërgata shqiptare në Shtete të Bashkuara